Source: http://kirkkonummi.cloudnc.fi/fi-FI/Toimielimet/Kunnanvaltuusto/Kokous_9102017/Kiinteisto_Oy_Kirkkonummen_Pankkitalon_o(1434)
Timestamp: 2019-09-19 11:41:42+00:00
Document Index: 6963537

Matched Legal Cases: ['kko ', 'kko ', 'kko ', 'kko ', 'kko ', 'kko ']

Kiinteistö Oy Kirkkonummen Pankkitalon osakkeiden hankinta City Kauppapaikat Oy:ltä | Kirkkonummi
Kiinteistö Oy Kirkkonummen Pankkitalon osakkeiden hankinta City Kauppapaikat Oy:ltä
KIRDno-2017-1087
Kiinteistö Oy Pankkitalo (y-tunnus 0197166-9) hallinnoi Kirkkonummen liikekeskustassa osoittessa Kirkkotallintie 1 sijaitsevaa korttelin 110 tonttia nro 1 rakennuksineen. Kunta omistaa kiinteistöosakeyhtiön 3362 osakkeesta 1384 osaketta, jotka oikeuttavat 2. ja 3. kerroksen toimistohuoneistojen nro 3, 4 ja 6 hallintaan. Kunnan osakeomistus on siis nykyisin noin 41%. City Kauppapaikat Oy (y-tunnus 2442336-6) omistaa loput osakkeet.
Liikekeskustan kehittämiseen liittyen tonttipalvelut on neuvotellut kiinteistöosakeyhtiön loppujen osakkeiden hankinnasta City Kauppapaikat Oy:ltä. Velattomaksi kauppahinnaksi on neuvoteltu 425.000 euroa. Loput osakkeet oikeuttavat 1. kerroksen liikehuoneistojen nro 1 ja 2 sekä 2. kerroksen toimistohuoneiston nro 5 hallintaan. Osakekaupassa kunnalle siirtyisi viisi ostettaviin huoneistoihin kohdistuvaa vuokrasopimusta vakuuksineen, joiden vuokratulot ovat noin 134.000 euroa vuodessa (ALV 0%). Yhtiön tiloista on hakeuduttu ALV-velvolliseksi, ja 31.12.2016 päättyneen tilikauden lopussa ALV-hakeutumisaste oli noin 50%. Kiinteistön vuosittaiset huoltokulut ovat viimeisen kahden vuoden aikana olleet keskimäärin noin 97.000 euroa.
Rakennuksesta tehtiin 26.6.2017 oheismateriaalina oleva kuntoarvio, jonka kulut kaupan osapuolet maksoivat puoliksi. Yhteenvetona kohteen on arvioitu rakennus-, LVIA- ja sähkötekniikan osalta olevan vielä tyydyttävässä kunnossa eli kokonaisuutena kuntoluokassa KL 3. Kuntoarvioraportin kohdassa 2.4 mainituista välittömästi korjattavista puutteista on isännöitsijä tehnyt korjaustilauksen 21.9.2017.
Oheismateriaalina olevassa nykyarvolaskelmassa on arvioitu vuokratulot, hoitokulut ja yhtiön ottaman hoitolainan kulut seuraavan viiden vuoden aikana. Vuokratulojen on ennakoitu nousevan 0,8% vuodessa. Hoitolainan viitekorkona (Euribor 12 kk) on laskelmassa käytetty 0,5% nykyisen korkotason sijaan, jolloin lainan kokonaiskorkoksi tulee 3%. Inflaationa laskelmassa on käytetty 1,8%.
Laskelmassa on arvioitu rakennuksen purkukustannus 5. vuoden lopussa. Purkukustannukseksi on arvioitu 110 euroa per kokonaisala-m2.
Laskelmassa on arvioitu 5. vuoden loppuun saamatta jäämä maankäyttösopimuskorvaus, jonka on arvioitu olevan 50% kaavamuutoksen tuomasta lisäarvosta rakennuksen purkukustannus huomioiden.
Laskelmassa on arvioitu tontin luovutushinta 6. vuoden lopussa. Tontille kaavoitettavan asuinrakennusoikeuden määräksi on oletettu 2000 k-m2, ja luovutushinnan on arvioitu olevan nykyisen käyvän arvon mukaisessa hintatasossa.
Nykyarvolaskelmassa on esitetty kolme erilaista skenaariota eri vuokrausasteilla (välillä 85 - 95% kaupassa tulevien huoneistojen osalta) ja eri vuosittaisilla hoitokuluilla (välillä 97.000 - 115.000 euroa).
Hankinnan voidaan arvioida olevan kunnalle kannattava. Hankinta on kunnan kannalta tärkeä siksi, että hankinnan myötä kunta pääsee maanomistajana vaikuttamaan täysipainoisesti liikekeskustan keskeisellä paikalla olevan kiinteistön kehittämiseen.
kuntoarvioraportti 26.6.2017
nykyarvolaskelma 6 vuoden ajalle (3 skenaariota), yhtiön keskimääräiset hoitokulut viimeisen kahden vuoden aikana ja lista kaupassa tulevista vuokrasopimuksista
hankkia Kiinteistö Oy Pankkitalon (y-tunnus 0197166-9) osakkeet nro:t 1 - 1812 ja 2623 - 2788, jotka oikeuttavat 1. kerroksen liikehuoneistojen nro 1 ja 2 sekä 2. kerroksen toimistohuoneiston nro 5 hallintaan velattomaan kauppahintaan 425.000 euroa liitteenä olevan kauppakirjaluonnoksen mukaisin ehdoin siten, että kauppakirja on allekirjoitettava kahden kuukauden kuluessa hankintapäätöksen saatua lainvoiman.
oikeuttaa kunnanjohtajan laatimaan allekirjoitettava osakekauppakirja.
korottaa investointiosan hankeryhmän 'Osakkeet ja osuudet' määrärahaa tämän kaupan johdosta 425.000 eurolla.
Kuntatekniikan toimialajohtaja Anna-Kaisa Kauppinen ja rakennuttamispäällikkö Jarno Köykkä olivat kokouksessa vastaamassa kunnanhallituksen kysymyksiin.
Kuntatekniikan johtaja Anna-Kaisa Kauppinen esitteli hanketta.
Keskustelun aikana valtuutettu Kim Åström ehdotti, että valtuusto päättää, että kauppaa ei toteuteta. Päätösehdotuksen kohdat 1.1-1.3 poistetaan. Ändringsförslag: Kommunfullmäktige besluter att affären inte genomförs. Beslutsförslagets moment 1.1 - 1.3 stryks. Perustelut: Kaupassa on parhaimmillaan vähän voitettavaa mutta paljon enemmän hävittävää. Kannattavuuslaskelma perustuu korjauskustannuksiin 6000€/vuosi kun Raksystems arvion mukaan tarve tuleville vuosille on keskimäärin 23000€/vuosi. Erotus siis 17000€/vuosi. Pintapuolinen kuntoarvio ei sulje pois piileviä korjaustarpeita. Arviosta lisäksi puuttuu kokonaan pikaisesti jatkoselvitettävien tarpeiden (julkisivu, salaojat) kustannukset. Kannattavuuslaskelman vuokrausasteodote on myös huomattavan optimistinen. Myyjä pääsee kaikista vastuista, jolloin myös kaikki ennakomattomat, esim. sisäilmaongelmien aiheuttamat, kustannukset kaatuvat kokonaisuudessaan kunnalle. Kunnan tilahallinto on aliresursoitu sekä määrärahojen että henkilöresurssien osalta eikä kaipaa lisää ongelmakiinteistöjä hoitaakseen. Ylimääräinen velka on myös haitallista. Kaavoituksen edistäminen ei edellytä 100% omistusosuutta kiinteistöistä. Kiinteistön valuaatiosta 80% on luovutusvoittoa. Oli omistaja mikä hyvänsä niin intressi rakennuksen purkamiseen ja tontin myyntiin heti kun se on mahdollista on täten vahva. Jos näin ei olisi, nykyarvolaskelma on perinpohjaisesti virheellinen.
Valtuutettu Linda Basilier ehdotti, että kauppakirjaan tehdään seuraava muutos: Alkuperäinen 9. Huoneistojen kunto Ostaja hyväksyy ne siinä kunnossa, kun ne myytäessä ovat. Ostaja sitoutuu olemaan esittämästä millään perusteella mitään vaatimuksia myyjää kohtaa huoneistojen kunnon perusteella. Muutos kohta 9 poistetaan kokonaan, tai: 9. Huoneistojen kunto Ostaja hyväksyy ne siinä kunnossa, kun ne myytäessä ovat. Alkuperäien 13. Virhevastuu Myyjä ei vastaa huoneistojen laatuvirheestä. Muutos kohta 13 poistetaan kokonaan.
Puheenjohtaja julisti keskustelun päättyneeksi ja totesi edellä esitetyt ehdotukset, joita molempia oli kannatettu. Myös pohjaehdotusta oli kannatettu, joten puheenjohtaja totesi, että ehdotuksista on äänestettävä. Puheenjohtaja ehdotti, että valtuusto äänestää ensin päätösehdotuksen ja Åströmin ehdotusten kesken.
Puheenjohtaja ehdotti, että ne jotka kannattavat päätösehdotusta, äänestävät Jaa ja ne jotka kannattavat Åströmin ehdotusta, äänestävät Ei. Jos Ei voittaa, valtuusto päättää Åströmin ehdotuksen mukaan ja kauppaa ei toteuteta. Jos Jaa voittaa, valtuusto äänestää päätösehdotuksen ja Basilierin muutosehdotuksen kesken. Valtuusto hyväksyi järjestyksen.
Äänestys pohjaehdotus - Åströmin ehdotus
Äänestyskoneella toimitetussa äänestyksessä annettiin 38 Jaa- ja 13 ei- ääntä. Pohjaehdotus sai enemmän ääniä.
Äänestys pohjaehdotus - Basilierin ehdotus
Äänestyskoneella toimitetussa äänestyksessä annettiin 27 Jaa- ja 18 ei- ääntä ja 6 tyhjää.
Valtuutettu Ulf Kjerin totesi äänestyksen vielä ollessa käynnissä, että hän oli painanut väärää äänestysnappia. Puheenjohtaja totesi, että Kjerinin osalta sähköisen äänestyksen tulos oikaistaan manuaalisesti seuraavasti: äänestystuloksessa hänen Ei -äänensä siirretään Jaa -ääniin.
Oikaistu äänestystulos on 28 Jaa- ja 17 ei- ääntä ja 6 tyhjää. Pohjaehdotus sai enemmän ääniä.
- Kauppakirja Citykauppapaikat - Kirkkonummen kunta kv 9.10.2017 (salassa pidettävä)
Pe Jaa Åström Ei
Anni-Mari Syväniemi, Jerri Kämpe-Hellenius, Hans Hedberg, Kim Männikko, Pekka Sinisalo, Ulf Kjerin, Pirkko Lehtinen, Raija Vahasalo, Anna Aintila, Pekka Oksanen, Anders Adlercreutz, Irja Bergholm, Patrik Lundell, Jukka Tammi, Elina Utriainen, Linda Basilier, Saara Huhmarniemi, Tony Björk, Noora Piili, Markku Viitanen, Johanna Fleming, Tero Suominen, Maarit Orko, Ari Harinen, Minna Hakapää, Carl-Johan Kajanti, Antti Salonen, Emmi Wehka-Aho, Outi Saloranta-Eriksson, Krista Petäjäjärvi, Petri Ronkainen, Vesa-Pekka Sainio, Reetta Hyvärinen, Sanna Hartikainen, Rita Holopainen, Anna-Mari Toikka, Markus Myllyniemi, Antti Kilappa
Matti Kaurila, Mikko Kara, Veikko Vanhamäki, Ulla Seppälä, Kati Kettunen, Kim Åström, Sanna Andersen, Riikka Purra, Katarina Helander, Miika Engström, Marjut Frantsi-Lankia, Erkki Majanen, Hanna Haikonen
PE Jaa Basilier EI
Jaa 27 kpl 52%
Hans Hedberg, Johanna Fleming, Markku Viitanen, Anna Aintila, Irja Bergholm, Pirkko Lehtinen, Tero Suominen, Patrik Lundell, Anders Adlercreutz, Jukka Tammi, Saara Huhmarniemi, Elina Utriainen, Minna Hakapää, Sanna Andersen, Raija Vahasalo, Maarit Orko, Noora Piili, Kim Männikko, Anna-Mari Toikka, Antti Salonen, Emmi Wehka-Aho, Krista Petäjäjärvi, Pekka Oksanen, Antti Kilappa, Erkki Majanen, Ari Harinen, Markus Myllyniemi
Ei 19 kpl 37%
Katarina Helander, Hanna Haikonen, Linda Basilier, Miika Engström, Riikka Purra, Kim Åström, Matti Kaurila, Petri Ronkainen, Pekka Sinisalo, Vesa-Pekka Sainio, Ulf Kjerin, Sanna Hartikainen, Carl-Johan Kajanti, Rita Holopainen, Marjut Frantsi-Lankia, Jerri Kämpe-Hellenius, Veikko Vanhamäki, Reetta Hyvärinen, Ulf Kjerin
Anni-Mari Syväniemi, Mikko Kara, Tony Björk, Ulla Seppälä, Outi Saloranta-Eriksson, Kati Kettunen